คือแฟนเป็น ปจด.วันที่2สิงหาคม กินเม็ดแรกวันที่ 4สิงหาคม อยากทราบว่าจะมี พสพ.ได้หลังจากเม็ดแรกหรือว่าต้องรอกี่วัน
สวัสดีค่ะ ยาคุมกำเนิดแบบแผงรายเดือนเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้ดังนั้นหากวันที่ 4 สค.ยังเป็นช่วงอยู่ภายใน 5 วันแรกของการมีประจำเดือน สามารถมีเพศสัมพันธ์ได้เลย แต่อย่างไรก็ตามไม่แนะนำให้มีเพศสัมพันธ์ในช่วงมีประจำเดือน เนื่องจากเสี่ยงต่อการติดเชื้อในช่องคลอดและปากมดลูกได้เพิ่มขึ้น